ગુરુવારે રાત્રે ઇડન ગાર્ડનમાં આ મેચ રમાઇ રહી હતી, ચેન્નઇ સુપર કિંગ્સ (CSK)ની ટીમ બેટિંગ કરી રહી હતી ત્યારે તમામ ખેલાડીઓ ડગઆઉટમાં બેઠા હતા. ત્યારે જ અચાનક એક ફેન ડગઆઉટ સુધી પહોંચી ગયો અને ધોનીના પગે પડી ગયો. આ ફેને ધોનીના 7 નંબરવાળી જર્સી પણ પહેરી હતી. આ ફેન જેવો ધોની સુધી પહોંચ્યો કે ત્યાં બેઠેલા તમામ પ્લેયર્સ આશ્ચર્યચકિત થઇ ગયા. આ ફેન જેવો ધોનીના પગે લાગ્યો કે માહીએ તેની પીઠ પર પોતાનો હાથ રખી એને ઉઠવા માટે કહ્યું, જો કે એટલામાં મેનેજમેન્ટ અને બૉડીગાર્ડ્સ આવી પહોંચ્યા હતા અને આ શખ્સને તુરંત બહાર લઇ ગયા.